**Uuden sukupolven moottoriöljyjä LIQUI MOLYltä**

Top Tec 6100 BMW:lle ja Top Tec 6200 Volkswagenille

**Maaliskuu 2017 – Yhä tehokkaammat moottorit vaativat yhä tehokkaampia moottoriöljyjä. Sen vuoksi saksalainen öljy- ja lisäaineasiantuntija LIQUI MOLY tuo markkinoille kaksi moottoriöljyä, jotka täyttävät BMW:n ja Volkswagenin uusimmat vaatimukset: Top Tec 6100 ja Top Tec 6200. Ne ovat seuraavan sukupolven moottoriöljyjä.**

Kummankin öljyn kehityksessä on otettu huomioon Euro 6 ‑päästöluokitus. Se tarkoittaa sitä, että ne ovat tavallisia öljyjä ohuempia. Mitä ohuempaa öljy on, sitä pienempi sen sisäinen kitka moottorissa on. ”Autonvalmistajien kannalta tämä on yksi monista tavoista vähentää polttoaineen kulutusta ja siten myös päästöarvoja”, LIQUI MOLYn öljylaboratorion johtaja Oliver Kuhn selventää.

Top Tec 6100 täyttää BMW:n Longlife-12 FE -luokituksen vaatimukset. Sen viskositeetti, 0W-30, on suhteellisen tavallinen. Samaa ei voi kuitenkaan sanoa Top Tec 6200:sta, joka täyttää VW-hyväksyntöjen 50800/50900 vaatimukset. Sen viskositeetti on 0W-20, eli se on erityisen ohut öljy. ”Volkswagenin kannalta tämä on suuri askel eteenpäin”, Oliver Kuhn selittää. Top Tec 6200 ‑öljyä ei voi verrata muihin alhaisen 0W-20-viskositeetin öljyihin.

”Molemmat uudet Top-Tec-öljyt ovat erityisiä öljyjä, jotka sopivat ainoastaan erityisiin moottoreihin. Ne eivät ole taaksepäin yhteensopivia, eikä niitä saa missään nimessä käyttää muissa moottoreissa”, Oliver Kuhn sanoo. Muille moottoreille nämä öljyt ovat nimittäin liian ohuita. Voiteluainekalvosta tulee liian ohut, ja moottorissa voi tapahtua voimakasta kulumista. Sekaannusriskin vähentämiseksi uusien öljyjen ulkomuoto eroaa LIQUI MOLYn Top-Tec-sarjan muista öljyistä. Lisäksi niissä ei käytetä 4000-pohjaista numerointia aiempien Top-Tec-öljyjen tapaan. Sen sijaan kyseessä ovat ensimmäiset öljyt, joissa käytetään 6000-pohjaista numerointia.

Autonkuljettajien ja korjaamoiden on oltava huolellisia uutta öljyä lisättäessä, mutta myös LIQUI MOLYn on oltava huolellinen öljyjä valmistaessaan. Uusien öljyjen valmistaminen on nimittäin erityisen vaativaa. ”Uusien öljyjen sekoittaminen on tarkkaa työtä”, Oliver Kuhn sanoo. Pienetkin poikkeamat koostumuksesta tekevät sekoitetusta öljystä käyttökelvottoman.

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Omistaja Ernst Prostin johtama yritys markkinoi tuotteitaan yli 120 maassa, ja sen liikevaihto oli 489 miljoonaa euroa vuonna 2016.

**Lisätietoja:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de